गुरुवार को शिकायतकर्ता खूबचंद रंजन, कुंवर लाल वर्मा, कुंभलाल देवांगन व टीकम सिंह सहित अन्य ने मामले की शिकायत कलेक्टर की है। इसमें उन्होंने बताया कि तहसीलदार नामांतरण, बंटवारा, सीमांकन सहित अन्य बगैर विवाद वाले मामलों को भी तीन से चार महीने तक अटका कर रखी है। इसकी जानकारी लेने पर किसी तरह का स्पष्ट जवाब नहीं मिलता। प्रकरणों में देरी क्यो हो रही है इसके बारे में बताने वाला भी कार्यालय में कोई मौजूद नहीं रहता। जिसके चलते लोगों को बार-बार तहसील कार्यालय का चक्कर काटना पड़ रहा है। शिकायतकर्ताओं ने तत्काल तहसीलदार ठाकरे पर कार्रवाई की मांग की है।